Polisieman wat glo ontsnaptes help hoor oor borgtog | Maroela Media
ŉ Adjudant-offisier van die polisie het Woensdag in die Modimolle-landdroshof verskyn vir sy beweerde betrokkenheid by die ontsnapping van 13 verhoorafwagtende gevangenes.
Kol. Ronel Otto, woordvoerder van die polisie, het gesê Alias Mothloki (56) is op borgtog van R1 500 vrygelaat. “Hy is Vrydag in hegtenis geneem en het in die hof verskyn op 13 aanklagte van bystand in die uitvoer van ŉ misdaad en twee van korrupsie.”
Volgens Otto het die gevangenes Mothloki glo in Maart vanjaar betaal om hulle te help ontsnap uit die Modimolle-polisiestasie se aanhoudingselle. Die saak teen Mothloki is tot 3 Junie uitgestel.
Nege van die 13 gevangenes is intussen weer in hegtenis geneem. Die soektog na Given Mogashone, Dennis Jove, Forgive Mgube en Collin Muleya duur voort.
Limpopo modimolle Nylstroom SAPD
Tweejarige by hospitaal agtergelaat
Borgtog??!! Wat n siek land en regstelsel!!! Vir R1500?? Hy het sekerlik baie meer as dit gekry vir sy dienste, wys net hoe winsgewend is misdaad, selfs in die polisie, selfs al word jy gevang!!! Die ou gaan sekerlik gou bevorder word.
Natuurlik met behoud van sy volle salaris.
Hande arbeid vir almal!
Dit slaan my dronk om te dink dat iemand wat elke dag met die skuim van die aarde werk hulle help om te ontsnap net om weer te vermoor, wat ook al……… Hoe laag kan mens daal.
Nogals iemand met n kamstigge rang… dis laag en gemeen….. Joh…. weereens n skandaal vir SAPD…. wonder soms wie Dien hulle